इंटरसिटी, बांद्रा एक्सप्रेस पांच और अमृतसर ट्रेन आ रही 4 घंटे लेट
पाडरखेड़ा स्टेशन शुरू न होने भी अहम वजह
भास्कर संवाददाता | शिवपुरी
जब से इंदौर जाने वाली इंटरसिटी एक्सप्रेस को झांसी से लिंक किया है तब से यात्रियों की मुसीबत बढ़ गयी है।शिवपुरी में यह ट्रेन रात में दो से 4 घंटे की देरी से आ पा रही है। यही नहीं यदि झांसी बांद्रा ट्रेन को ही लें तो सप्ताह में एक दिन चलने वाली यह ट्रेन भी शिवपुरी 5 घंटे की देरी से आई। कुल मिलाकर यात्रियों को न केवल घंटों स्टेशन पर बैठकर गुजारना होता वरन ट्रेन से आने वाले यात्रियों की मुसीबतें भी बढ़ जाती है। रेलवे प्रबंधन से कई बार यात्री शिकायत कर चुके है पर इसका समाधान अब तक नहीं मिल सका है। शिवपुरी से इंदौर आने जाने के लिए एक मात्र ट्रेन इंटरसिटी ही है जिससे यात्रियों को इंदौर जाने की सुविधा है और यह ट्रेन जब भिंड से बनकर आती है तो लगभग सही समय पर स्टेशन पहुंच जाती है लेकिन हफ्ते में जब 4 दिन यह ट्रेन ग्वालियर से बनती है तो यह ट्रेन घंटों लेट हो जाती है। इसका सीधा कारण यह है कि इस ट्रेन को झांसी से लिंक कर दिया है और इस वजह से इस ट्रेन के तीन डिब्बे झांसी से आते है और इन्हे ग्वालियर में इंटरसिटी ट्रेन में जोड़ दिया जाता है। चूंकि यह डिब्बे लेट आ पाते है और इस वजह से अक्सर यह ट्रेन लेट हो जाती है।
न ट्रेन में पानी ओर और न ही स्टेशन पर कोई सुविधा
ग्वालियर से इंदौर जाने वाली इंटरसिटी का टाइम 7.30 का है और यह ट्रेन शिवपुरी में 2 घंटे में आ जाती है लेकिन परेशानी तब बढ़ जाती है जब यात्रियों को पता चलता है कि अभी झांसी से ट्रेन के तीन डिब्बे नहीं आ पाए है जब तक ये डिब्बे नहीं आ जाते ट्रेन को आगे नहीं बढ़ाया जाता। झांसी से ट्रेन के तीन डिब्बों के आने के बाद डिब्बों को ट्रेन के कोच से जोड़ दिया जाता है और इस प्रक्रिया में भी पूरे बीस मिनिट अतिरिक्त लगते है। इससे यह ट्रेन ग्वालियर से ही देर से शुरु होती है और इसके बाद जब इसे शिवपुरी के लिए सिग्नल दिया जाता है तो यह मोहना आकर खड़ी हो जाती है कारण शिवपुरी की तरफ से कोई मालगाड़ी या पेसेंजर ट्रेन को इस दौरान रवाना कर दिया तो मोहना पर ही यह ट्रेन आकर खड़ी हो जाती है और तब तक नहीं जाती जब तक कि यह ट्रेन यहां से रवाना नहीं हो जाती। चूंकि मोहना से शिवपुरी तक की दूरी 60 किमी है और ट्रेन को मोहना से शिवपुरी आने में 55 से 60 मिनिट का समय लगता है। इस तरह ट्रेन में सवार यात्री भी परेशान होते है और स्टेशन पर भी यात्रियों का गाड़ी आने का इंतजार करना पड़ता है।
बीते 5 दिन का शिवपुरी आगमन समय
इंटरसिटी का समय शिवपरी स्टेशन पर आने का रात 9.43 बजे का है और यह 2 मिनिट के स्टॉपेज के बाद ट्रेन 9:45 बजे इंदौर के लिए रवाना होती है,लेकिन पिछले 5 दिन की समय सारणी देखें तो यह ट्रेन जिस दिन झांसी से लिंक होकर आई उस दिन दो से 4 घंटे की देरी लगी।
दिनांक ट्रेन समय आगमन लेट
26 फरवरी इंटरसिटी 12:35 3 घंटे
27 फरवरी इंटरसिटी 11:20 2 घंटे
2 फरवरी इंटरसिटी 10:35 1 घंटे
26 फरवरी अमृतसर 11:27 7 घंटे
27 फरवरी झांसी बांद्रा 01:30 1 घंटे
पाडरखेड़ा जल्द शुरू होगा
जबसे ट्रेन झांसी से लिंक अप हुई है तब से तीन डिब्बे झांसी से आते है और फिर ग्वालियर से जुड़ते है। वैसे जब यह ट्रेन भिंड से बनकर आती है तो सही समय पर आती है जहां तक पाडरखेड़ा की बात है तो इसका काम जल्द शुरु होगा जिससे ट्रेन जो मोहना पर खड़ी होने से देर होती है वह नहीं होगी। यू के मिश्रा,रेलवे स्टेशन अधिकारी शिवपुरी
इससे तो बस ही ठीक है
मै तो कई बार का भुगता बैठा हूं । जब यह ट्रेन ग्वालियर से बनी तो मुझे शिवपुरी आने में 2 से 4 घंटे की देरी हुई। अब जब यह ट्रेन ग्वालियर से बनती है तो हमने तो इससे तौबा कर ली है,बस से आना बेहतर है कम से कम समय से तो पहुंचेंगे। जाहिद खान,निवासी पुरानी शिवपुरी
bho_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva awa_Deva bho_Deva hin_Deva hin_Deva hin_Deva hin_Deva